《自次前韵酬马奥诸丈见和》
宋代·舒岳祥

得肉鸢归树，无鱼鹤下田。
此中藏世界，他处少人烟。
可怪衣偏裻，何妨屐下穿。
乱离多少事，史笔若为传。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。